RG Big Data - Die Junge Akademie
Die Junge AkademieActivitiesResearch GroupsCompleted RGsRG Big Data Vakbond sê droom oor gesondheidsversekering gaan ‘ramp’ wees | Maroela Media
Die vakbond Solidariteit sê hy is bekommerd oor die haglike toestand van gesondheidsorg in die staatsektor en glo die implementering van die Nasionale Gesondheidsversekering (NVG) gaan rampspoed op ŉ groot en verreikende skaal vir Suid-Afrikaners beteken.
“Ons het verlede jaar gehoor van die Life Esidimeni-skandaal, die krisis by die Charlotte Maxeke-hospitaal, van verslae van die kantoor van die toepassing van gesondheidstandaarde wat daarop dui dat slegs 1% van staatshospitale aan basiese vereistes voldoen en van krisisse in Noordwes en elders,” het Morné Malan, ŉ senior navorser verbonde aan die Solidariteit Navorsingsinstituut, gesê.
“Nou hoor ons van brande by hospitale in Durban, geweld in Gautengse hospitale, pasiënte wat aan stoele vasgemaak word in Mamelodi, haglike toestande in Ga-Rankuwa en personeeltekorte reg oor die land. Wat moet nog alles gebeur voordat die regerende party sal besef dat hy bloot onbevoeg is om gesondheidsorg te bestuur?”
Solidariteit sê hy steun die uitbreiding van privaatsektordienste om dit meer bekostigbaar en toegangklik vir alle Suid-Afrikaners te maak.
“In plaas daarvan om die uitnemende private sektor te straf deur die de facto-nasionalisering van gesondheidsorg, behoort hierdie vaardighede en stelsels waaroor die private sektor beskik, aangewend te word om die stelsel te verbeter sodat almal dit kan benut,” het Malan gesê.
Solidariteit sê hy is bekommerd dat die NGV gesondheidspraktisyns, wat reeds onder groot druk is, oor die afgrond gaan stoot.
Die vakbond sê die regering moet sy beheptheid met staatsbeheer en gelykheid ter wille van Suid-Afrikaners se gesondheid eenkant toe skuif.
“Dit is duidelik dat die regering meer besorg is oor gelykheid van sorg as oor die gehalte van sorg. Dit gaan nie oor ryk teenoor arm nie, dit gaan oor siek teenoor gesond, en die staatsektor wat reeds in die hoësorgeenheid is, poog nou om die gesonde private sektor te ontsteek in die hoop dat die dood van private gesondheidsdienste die herlewing van staatsbeheerde dienste sal meebring.
“Dit werk eenvoudig nie so nie,” het Malan gesê.
Ek, as professionele verpleegster, stel glad nie belang om in hierdie nuwe gesondheidstelsel te werk nie. Het in staatshospitale sowel as privaat hospitale gewerk. Glo my, standaarde kan net AF gaan! Dit word in die skole ook toegepas: almal en alles moet nou op dieselfde vlak funksioneer. En daardie vlak is n lae een. Dan is almal mos gelyk… Standaarde is laag, maar ten minste is almal gelyk!
As daar nou een ding is wat ek vrees, is dit ‘n staatshospitaal! Ek kan ook nie regtig ‘n mediese fonds bekostig nie, maar sal met my laaste geld daarvoor betaal. Die pasiente in staatshospitale word soos gemors hanteer. Ek hoor vanoggend op die radio dat vir 2019 sovêr, alreeds, 1,1 miljard rand se eise teen die Detp gesondheid is. En dat hulle ook nie al hul geld in die vorige finansiële jaar bestee het nie. Daar is sulke groot tekorte wat hulle kon aanvul wat , maar het dit nie gedoen nie. Hoekom nie? Ag nee, spaar my asb… Lees meer »
Die personeel is nie opgelei nie. Werkskepping. Vergeet van kleur en stel opgeleide mense aan. Genade ANC word wakker.
Sit net een voorwaarde by hierdie NVG. ALLE parlementslede sowel as die president MOET daarvan gebruik maak. GEEN privaat medies of buitelandse medies vir hulle nie. Slegs dan is almal gelyk.
Die kaders gaan vinnig op n vliegtuig klim vir 5 ster mediese sorg elders. Al kom die NVG in…..gaan almal net dieselfde sorg kry soos wat jy nou in die staatshospitale kry. Nou moet n mens weet HOE dit gaan lyk. Vrot tot op die been toe.